ผมเห็นคำถามเก่าๆ คุณสลิลจะพิจารณาว่าสมควรฉีดวัคซีนพิษสุนัขบ้าหรือไม่ ผมขอเล่าเคสให้ฟังดังนี้ / ผมเคยฉีดมาแล้ว 3 เข็ม หลายเดือนแล้ว (แต่ไม่ถึงปี) เพราะซอยบ้านมีสุนัขเยอะ หลังจากนั้นผมได้ฉีดกระตุ้น 2 เข็ม วันที่ 1 พ.ย และ 4 พ.ย. หลังจากนั้นผมเดินทางไปทำงานที่ประเทศจีน ซึ่งเป็นประเทศที่มีการระบาดของพิษสุนัขบ้าสูงอยู่ วันที่ 19 พ.ย. ผมใส่รองเท้าแตะไปเดินดูของข้างทางและมีสุนัขมาคลอเคลียที่ขา พอกลับมาที่พักก็เห็นจุดแดงเล็กๆ 1 จุด ที่ส้นเท้า เหมือนรอยเข็มทิ่ม หรือเลือดออกใต้ผิวหนัง ผมกลัวว่าจะโดนสุนัขข่วนหรือจิกแล้วไม่รู้ตัวเพราะผิวที่ส้นเท้าหนา ตอนนี้ผมกลับมาไทยแล้ว เลยอยากถามสลิลว่า ถ้ารอยนั้นเป็นรอยเล็บสุนัขจริงๆ ผมต้องไปฉีดเข็มกระตุ้นหรือไม่ครับ?
สวัสดีค่ะ หากได้ฉีดวัคซีนป้องกันพิษสุนัขบ้าครบตามกำหนดนัดไป 3 เข็มเมื่อวันที่ 10 พ.ค. 61 และได้ฉีดกระตุ้นไปอีกเมื่อ 1, 4 พ.ย. 61 การฉีดกระตุ้นในครั้งหลังนี้ จะเท่ากับเป็นการกระตุ้นให้ร่างกายมีระดับภูมิคุ้มกันสูงขึ้นเพียงพอในการป้องกันการเกิดโรคไปได้นานเป็นปีค่ะดังนั้น หากโดนสุนัขกัดหรือข่วนในวันที่ 19 พ.ย. จึงยังไม่จำเป็นต้องไปฉีดวัคซีนกระตุ้นอีก เพราะระดับภูมิคุ้มกันจะยังสูงเพียงพอในการป้องกันการเกิดโรคได้ค่ะ